Dan Șucu a prefațat meciul Rapid - FCSB: "Asta e marea realizare a noastră"
Rapid București o va întâlni sâmbătă, de la ora 20:00, pe FCSB, pe Arena Națională.
Cele două cluburi se vor înfrunta în ultima etapă a sezonului regular din Superliga României. Ultima dată când Rapid București și FCSB s-au duelat a fost în tur, moment în care giuleștenii s-au impus pe același stadion cu 2-1, dar în postura de echipă oaspete.
Dan Șucu a prefațat meciul Rapid - FCSB: "Asta e marea realizare a noastră"
Dan Șucu, acționarul majoritar al Rapidului, menționează că își dorește enorm cele trei puncte, dar susține și că o înfrângere nu e capăt de lume și nu va reteza șansele giuleștenilor la titlu.
De asemenea, Dan Șucu a mai precizat că marea realizare a rapidiștilor este că au reușit să închidă casele de bilete pentru partida cu FCSB din ultima etapă a sezonului regular.
"Cel mai important lucru este faptul că Rapidul a ajuns să joace în Derby de România. Rapid – FCSB de sâmbătă este Derby de România şi cel mai important este faptul că echipa noastră a ajuns acolo, că este la cel mai înalt nivel şi acolo va rămâne mulţi ani de acum încolo.
Nu vreau să facem acum un ţel disperat din a câştiga titlul de campioană, bineînţeles că ne dorim asta, bineînţeles că ne dorim trei puncte şi vrem să batem FCSB-ul.
Sunt convins că putem să facem asta, am făcut-o de atâtea şi atâtea ori, dar mult mai important şi mult mai frumos este că noi ajungem să jucăm pe Arena Naţională în faţa a 50.000 de oameni Derby de România cu FCSB.
Asta este marea realizare a Rapidului şi sunt mândru de suporterii noştri. Vom fi acolo, în prim plan, mulţi ani de-acum încolo. Evident că un rezultat negativ ne-ar afecta şansele la titlu, dar în niciun caz nu înseamnă că ar fi compromise 100%", a spus Dan Șucu, potrivit Fanatik.
Cum arată clasamentul Superligii
Urmăriți SPORT.RO și pe Google News